
Állami vagy magán? A felsőfokú oktatási intézmények finanszírozási formájának hatása az egyetem tanulmányi sikereire

Az utóbbi években az oktatás gazdaságtan egyik leginkább előtérbe kerülő témája a felsőoktatás
finanszírozás kérdésköre. Magyarországon több nagy sajtóvisszhangot keltő esemény (CEU,
Corvinus) után került be a közbeszéd témái közé a kérdés, hogy miben rejlik a különbség a
magán kézben lévő, külső finanszírozású egyetemek és az állami intézmények között, és vajon
melyik a sikeresebb modell, amelyet a jövőben támogatni érdemes. A következő kutatás arra
keresi a választ, hogy a fennáll-e valamilyen arányú kapcsolat az egyetem finanszírozási formája és a szakmai teljesítménye között. Az ETER (European Tertiary Education Register) adatait a ’THE Rankings’ által készített éves ranglistákkal összevetve empirikus eszközökkel támasztja alá, hogy van kapcsolat a két változó között, aminek eredményeként a magán finanszírozású intézmények átlagosan jobban teljesítenek a felsőoktatási rangsorokban. E mellett azonban az is kiderül, hogy a Európán belül a magán és a privát szektor a felsőoktatásban nem
különül el élesen, és a finanszírozási struktúrájuk is sok szempontból hasonló, ezért érdemes
lenne további kutatások során más kontinens országait is bevonva vizsgálni a kérdést.



